CELEX: 32014R0633
Language: sl
Date: 2014-06-13 00:00:00
Title: Uredba Komisije (EU) št. 633/2014 z dne 13. junija 2014 o spremembi Priloge III k Uredbi (ES) št. 853/2004 Evropskega parlamenta in Sveta in Priloge I k Uredbi (ES) št. 854/2004 Evropskega parlamenta in Sveta glede posebnih zahtev za predelavo velike divjadi in pregledov divjadi post mortem  Besedilo velja za EGP

14.6.2014   
            
            
               SL
            
            
               Uradni list Evropske unije
            
            
               L 175/6
            
         UREDBA KOMISIJE (EU) št. 633/2014
   z dne 13. junija 2014
   o spremembi Priloge III k Uredbi (ES) št. 853/2004 Evropskega parlamenta in Sveta in Priloge I k Uredbi (ES) št. 854/2004 Evropskega parlamenta in Sveta glede posebnih zahtev za predelavo velike divjadi in pregledov divjadi post mortem
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (1) ter zlasti člena 10(1) in (2) Uredbe,
   ob upoštevanju Uredbe Evropskega parlamenta in Sveta (ES) št. 854/2004 z dne 29. aprila 2004 o določitvi posebnih predpisov za organizacijo uradnega nadzora proizvodov živalskega izvora, namenjenih za prehrano ljudi (2), zlasti člena 17(1) Uredbe,
   ob upoštevanju naslednjega:
   
               (1)
            
            
               Uredba (ES) št. 853/2004 določa posebna higienska pravila za živila živalskega izvora. Med drugim določa zahteve za proizvodnjo ter dajanje na trg mesa divjadi. Nosilci živilske dejavnosti morajo zagotoviti, da je takšno meso dano na trg samo, če je proizvedeno v skladu z oddelkom IV Priloge III k navedeni uredbi.
            
         
               (2)
            
            
               Direktiva Sveta 89/662/EGS (3) določa, da morajo države članice zagotoviti, da se na kraju izvora in namembnem kraju izvajajo veterinarski pregledi proizvodov živalskega izvora, s katerimi se v Uniji trguje.
            
         
               (3)
            
            
               Revizije na ravni Unije, ki jih je v državah članicah opravil Urad za prehrano in veterinarstvo Evropske komisije, so pokazale, da je prevoz neodrte velike divjadi z mesta ulova v odobreni obrat za predelavo divjadi, ki se nahaja na ozemlju druge države članice, običajna praksa, ki predstavlja znaten del proizvodnje mesa divjadi v Uniji.
            
         
               (4)
            
            
               Ta praksa je ustvarila negotovosti glede praktične uporabe veljavnih določb Uredbe (ES) št. 853/2004 in potrebo po skladnosti z določbami Direktive 89/662/EGS zlasti glede tega, kako se izpolnjujejo obveznosti, da se zagotovi ustrezna raven uradnega nadzora v državi porekla.
            
         
               (5)
            
            
               Zato je treba za zagotovitev, da so izpolnjene določbe Uredbe (ES) št. 853/2004 in Direktive 89/662/EGS, dopolniti določbe Uredbe (ES) št. 853/2004 o prevozu neodrte velike divjadi in trgovini z njo z določitvijo spričevala o izpolnjevanju določb EU na kraju izvora. Da bi se preprečile nesorazmerne upravne obremenitve, bi bilo treba dovoliti alternativni pristop, ki temelji na izjavi usposobljene osebe, če je obrat za predelavo divjadi, ki se nahaja blizu lovskega območja, v drugi državi članici.
            
         
               (6)
            
            
               Uredbo (ES) št. 853/2004 bi zato bilo treba ustrezno spremeniti.
            
         
               (7)
            
            
               V poglavju VIII oddelka IV Priloge I k Uredbi (ES) št. 854/2004 so določene posebne zahteve za uradni nadzor mesa divjadi. V skladu z določbami navedenega poglavja mora uradni veterinar obrata za predelavo divjadi med pregledom post mortem upoštevati izjavo ali informacije, ki jih je v skladu s Uredbo (ES) št. 853/2004 predložila usposobljena oseba, vključena v ulov živali. Kadar se neodrta velika divjad prevaža z mesta ulova v drugo državo članico, je primerno, da uradni veterinarji preverijo, ali pošiljko spremlja ustrezno spričevalo, in upoštevajo informacije iz navedenega spričevala.
            
         
               (8)
            
            
               Uredbo (ES) št. 854/2004 bi bilo zato treba ustrezno spremeniti.
            
         
               (9)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Priloga III k Uredbi (ES) št. 853/2004 se spremeni v skladu s Prilogo I k tej uredbi.
   Člen 2
   Priloga I k Uredbi (ES) št. 854/2004 se spremeni v skladu s Prilogo II k tej uredbi.
   Člen 3
   Ta uredba začne veljati dvajseti dan po objavi v Uradnem listu Evropske unije.
   Uporablja se od 1. maja 2014 za vse pošiljke, ki prispejo v namembno državo članico od navedenega datuma dalje.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 13. junija 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 139, 30.4.2004, str. 55.
   
      (2)  UL L 139, 30.4.2004, str. 206.
   
      (3)  Direktiva Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (UL L 395, 30.12.1989, str. 13).
   
      PRILOGA I
      V poglavju II oddelka IV Priloge III k Uredbi (ES) št. 853/2004 se točka 8 nadomesti z naslednjim:
      
         
                     „8.
                  
                  
                     Poleg tega se velika neodrta divjad:
                     
                                 (a)
                              
                              
                                 lahko odre in da na trg le, če:
                                 
                                             (i)
                                          
                                          
                                             je bila pred odrtjem skladiščena in obdelana ločeno od druge hrane ter ni zamrznjena;
                                          
                                       
                                             (ii)
                                          
                                          
                                             se po odrtju opravi končni pregled v obratu za predelavo divjadi v skladu z Uredbo (ES) št. 854/2004;
                                          
                                       
                           
                                 (b)
                              
                              
                                 lahko pošlje v obrat za predelavo divjadi v drugi državi članici le, če jo med prevozom v navedeni obrat za predelavo divjadi spremlja spričevalo v skladu z vzorcem iz Priloge k Izvedbeni uredbi Komisije (EU) št. 636/2014 (1), ki ga izda in podpiše uradni veterinar ter ki potrjuje, da so zahteve iz točke 4 glede razpoložljivosti izjave, kadar je to primerno, in spremljanja ustreznih delov trupa, izpolnjene.
                                 Če je obrat za predelavo divjadi, ki je blizu lovskemu območju, v drugi državi članici, pri prevozu v ta obrat za predelavo divjadi ni obvezno spričevalo, temveč izjava usposobljene osebe iz točke 2, ki je v skladu s členom 3(1) Direktive 89/662/EGS, pri čemer se upošteva status države članice porekla v zvezi z zdravjem živali.
                              
                           
               
      
   
      PRILOGA II
      V delu A poglavja VIII oddelka IV Priloge I k Uredbi (ES) št. 854/2004 se doda naslednja točka 2a:
      
         
                     „2a.
                  
                  
                     Uradni veterinar mora preveriti, ali neodrto veliko divjad, ki se prevaža v obrat za predelavo divjadi na ozemlju druge države članice, v skladu s točko 8(b) poglavja II oddelka IV Priloge III k Uredbi (ES) št. 853/2004 spremlja zdravstveno spričevalo, ki je v skladu z vzorcem iz Priloge k Izvedbeni uredbi Komisije (EU) št. 636/2014 (1), ali izjave. Uradni veterinar mora upoštevati vsebino navedenega spričevala ali izjav.